Vår Frelsers gravlund

Denne artikkelen handler om gravlunden i Oslo, for gravlunden med samme navn i Haugesund, se Vår Frelsers gravlund (Haugesund) Vår Frelsers gravlund er en kirkegård i Oslo, beliggende i strøket Gamle Aker nord for Hammersborg i sentrum. Gravlunden dekker et areal på 86 dekar og ble innviet 17. juni 1808 av biskop Frederik Julius Bech. Mange kjente nordmenn er begravet på gravlunden, dels i æreslunden og dels i andre seksjoner. Den ble tatt i bruk samme sommer den ble innviet da Anna Lange Thulesius, enke etter en prest i Den norske kirke, ble gravlagt. Fra da av og frem til 1833 var Vår Frelsers gravlund byens eneste sivile gravlund, mens de militære ble begravet på Krist kirkegård. Mer enn 4 500 av gravminnene er bevaringsverdige, og blir derfor ikke fjernet selv om festetiden utløper. Det er ikke tillatt å erstatte noen av gravminnene, inkludert de som i seg selv ikke er bevaringsverdige, med moderne monumenter, ettersom man ønsker å bevare særpreget for hele gravlunden. Gravlunden er kommunalt listeført og står oppført i Riksantikvarens register over kulturminner. Historie Etter at man bygget ut en rekke gravlunder i byen 1833, overtok disse som byens ordinære gravplasser. De som ikke hadde råd til å betale festeavgiften på Vår Frelsers gravlund, ble begravet andre steder. Dermed oppstod et klasseskille, gravlunden fikk et eksklusivt preg og det ble bygget mange staselige familiegraver. I 1903 ble gravlunden tatt i bruk som æresgravlund og den første som ble lagt der var maleren Hans Gude. Noen få år etter, i 1911, var gravlunden full, og det ble bare opprettet nye gravsteder der festet hadde utløpt. I 1952 sluttet man helt å opprette nye graver, men det var fortsatt mulig å bruke familiegraver der det var plass. I senere år sluttet man å ta imot kistebegravelser på grunn av at leirgrunnen er lite egnet for slike, og det er dermed bare mulig med urnenedsettelser. Fra og med 2006 ble det mulig å få opprettet nye gravsteder for urner. Den siste graven som ble opprettet i æreslunden er Borghild Hammerichs fra 1981, og planen er at det ikke skal komme til nye, men at den skal bevares som et kulturhistorisk minne. En del av gravene ble endret i 1950-årene ved at man fjernet steinrammer for å gjøre vedlikeholdet enklere. Man finner likevel en rekke monumentale gravminner der, mange av dem familiegraver som har vært brukt i flere generasjoner. Den katolske kirke har hatt en nær tilknytning til gravlunden, ettersom den ligger rett ved siden av det tidligere katolske sykehuset Vår Frue hospital og nær Oslo katolske bispedømmes kontorer, boliger og domkirke. Det er et eget gravsted for katolske prester, og et område for St. Josephsøstrene. Ingen av disse har vært brukt etter at man sluttet å tillate kistebegravelser. St.Josephsøstrenes graver ble senere flyttet til Grefsen i nærheten av St.Josephsøstrenes hjem i Glads vei På den østre delen av gravlunden står et lite klokketårn. Dette har aldri blitt brukt ved begravelser; det ble brukt til å ringe ved arbeidstidens begynnelse og slutt i den perioden hvor det var mange ansatte som stelte gravlunden. En liten kolle i utkanten ved Ullevålsveien hadde ikke opprinnelig noe bestemt navn, men fikk i begynnelsen av 1960-årene navnet Tumulus Cadaveris – Kadaverhaugen – av latinelevene på Oslo katedralskole rett over gaten. Den beskrives i Ole Paus' bok For en mann slik: «I storefri forlot vi skolegården og gikk over Ullevålsveien og inn i Vår Frelsers gravlund. Det er en liten kolle der på gravlunden, en vakker liten kolle er det, den ligger litt for seg selv i utkanten og er omgitt av syriner og piletrær. I hvert fall lå den der i 1962. Vi gikk på latinlinjen, Ulf og jeg, og vi ga den vakre, lille kollen navnet «Tumulus Cadaveris», det betyr muligens «Kadaverhaugen»» Krigsseilerminnesmerket I den søndre delen av gravlunden er et krigsseilerminnesmerke og en urnegrav for sjømenn. Minnesmerket består av et bronserelieff montert på en mur med flere navneskilt. Navneskiltene på veggen viser til urnegraver under en gravplate på bakken. Minnesmerket er satt opp av Norges Sjømannsforbund. Det tidligere kapellet Det gamle kapellet ligger ut mot Akersveien og kom på plass i 1864. Kapellet har blitt forandret en rekke ganger. Ettersom det er svært få nye begravelser på gravlunden, har det blitt overdratt til den ortodokse Hellige Olga menighet, som har konsekrert det som Vår Frelsers ortodokse kirke. Our Savior Cemetery Vår Frelsers gravlund er en betydningsfull gravlund tilsluttet organisasjonen Association of Significant Cemeteries in Europe - forkortet ASCE Gravlunden er også tilsluttet European Cemeteries Route som organiseres av Institute of Cultural routes of Europe. Personer som hviler på Vår Frelsers gravlund Det nedenstående er et utvalg kjente personer som er gravlagt på Vår Frelsers gravlund. Det er ikke ment å være en uttømmende liste over de mange tusen som er stedt til hvile der i årenes løp. I æreslunden Bjørnstjerne Bjørnson, dikter Karoline Johanne Elisabeth Bjørnson, Bjørnstjernes kone Bjørn Bjørnson, skuespiller og teatersjef Olaf Bull, dikter Niels Christian Ditleff, diplomat Johanne Dybwad, skuespiller Klaus Egge, komponist Thomas Fearnley, maler Hans Fredrik Gude, maler Johan Halvorsen, komponist Carl Joachim Hambro d.e., politiker Borghild Hammerich, nødhjelper Harald Viggo Hansteen, høyesterettsadvokat, henrettet 1941 Kirsten Hansteen, politiker Axel Heiberg, forretningsmann Sigurd Hoel, forfatter Iver Paul Fredrik Holter, komponist og dirigent Henrik Ibsen, forfatter Suzannah Ibsen, Henriks kone Sigurd Ibsen, politiker Bergliot Ibsen, sanger Tancred Ibsen, filmregissør Lillebil Ibsen, skuespiller Ludvig Paul Irgens Jensen, komponist Christian Krohg, maler og forfatter Oda Lasson Krohg, maler Thorvald Lammers, komponist, sanger og dirigent Jørgen Gunnarsson Løvland, politiker Edvard Munch, maler Rikard Nordraak, komponist Kaja Andrea Karoline Eide Norena, operasanger Alf Prøysen, dikter Johan Severin Svendsen, komponist Johan Sverdrup, politiker Marcus Thrane, arbeidsorganisator Martin Tranmæl, fagforeningsmann Erik Theodor Werenskiold, kunstner Rolf Wickstrøm, sveiser, henrettet 1941 Signe Wickstrøm, arbeiderhusmor Gisken Wildenvey, forfatter Herman Theodor Wildenvey, dikter Arnulf Øverland, forfatter Vestre del Ole Jacob Broch, politiker og vitenskapsmann Waldemar Christopher Brøgger, geolog Carl Christian Henrik Bernhard Dunker, advokat Olaf Wilhelm Erichsen, journalist og kriminalforfatter Wilhelm Christian Keilhau Fabritius, boktrykker Henrik Groth, forlegger Laura Sofie Coucheron Gundersen, skuespiller Conrad Christian Parnemann Langaard, fabrikkeier Marius Sophus Lie, matematiker Thorvald Meyer, forretningsmann Agnes Mowinckel, skuespiller Peter Møller, apoteker Axel Otto Normann, teatersjef Christopher Tostrup Paus, greve, kammerherre, godseier, kunstsamler Carl Abraham Pihl, jernbanedirektør Ellef Ringnes, bryggerieier Christopher Rådlund, kunstmaler Johannes Vilhelm Christian Steen, politiker Jan Peder Syse, politiker Andreas Tofte, forretningsmann og ordfører Oscar Fredrik Torp, politiker Christopher Henrik Holfeldt Tostrup, trelasthandler, godseier Jacob Ulrich Holfeldt Tostrup, hoffjuveler Johan Sebastian Cammermeyer Welhaven, dikter Søndre del Christian Birch-Reichenwald, politiker Henrik Anker Bjerregaard, høyesterettsdommer og forfatter Elias Blix, salmedikter Ragnvald Blix, karikaturtegner Matthias Numsen Blytt, botaniker Jens Bratlie, offiser og politiker Christian Zetlitz Bretteville, statsråd, borgermester i Christiania og konstituert statsminister i Stockholm Christopher Bruun, prest Johan Collett, politiker Johan Gottfried Conradi, komponist og dirigent Christian Adolph Diriks, sorenskriver Martin Richard Flor, botaniker Fritz Heinrich Frølich, forretingsmann Christian Henrik Grosch, arkitekt Heinrich August Grosch, kobberstikker og maler Aasta Hansteen, forfatter og kvinnesakskvinne Hans Abel Hielm, redaktør Jonas Anton Hielm, politiker Marius Hægstad, språkprofessor Gisle Johnson, teolog Jakob Rudolf Keyser, historiker Halfdan Kjerulf, komponist Gina Krog, redaktør og kvinnesakskvinne Christian Krohg, politiker Per Krohg, maler Mads Ellef Langaard, bryggerieier Frederik Motzfeldt, høyesterettsdommer Peter Motzfeldt, offiser Andreas Munch, forfatter og professor Hartvig Nissen, skolestyrer Christopher Frimann Omsen, høyesterettsdommer Jens Rathke, zoolog Marcus Gjøe Rosenkrantz, politiker Johan Ernst Sars, historiker Georg Ossian Sars, zoolog Michael Sars, zoolog Amandus Theodor Schibsted, avisredaktør Christian Schibsted, forlegger Georg Sverdrup, språkprofessor Mogens Thorsen og hustru Bertha, legatstiftere Anna Lange Thulesius, presteenke Ivar Aasen, språkforsker Østre del Theodor Frederik Scheel Abildgaard, politiker Peter Christen Asbjørnsen, eventyrsamler og forfatter Thomas Ball Barratt, predikant Thomas Bennett, forretningsmann Harald Berg, verkseier Vilhelm Frimann Koren Bjerknes, meteorolog Otto Albert Blehr, politiker Randi Marie Blehr, kvinnesakskvinne Jens Bratlie, statsminister og krigskommissær Oskar Braaten, forfatter Georg Andreas Bull, arkitekt Hans Gulbranson, grosserer Henrik Bull, arkitekt Camilla Collett, forfatter Jonas Collett, politiker Birger Eriksen, offiser Carl Gustav Fleischer, offiser Christian Fredrik Gotfried Friele, redaktør og politiker Knud Graah, fabrikkeier Agathe Ursula Backer Grøndahl, komponist Thomas Johannessen Heftye, forretningsmann Ludvig Peter Karsten, maler Vilhelm Krag, dikter Ludvig Mathias Lindeman, organist og komponist Jørgen Henrik Meinich, brukseier Joachim Nielsen, musiker Ole Olsen, komponist Gunerius Pettersen, grosserer Hjalmar Riiser-Larsen, flyver Anton Martin Schweigaard, politiker Christian Homann Schweigaard, politiker Christian August Selmer, politiker Johan Peter Selmer, komponist Mathias Severin Berntsen Skeibrok, billedhugger Adolf Bredo Stabell, banksjef, redaktør og politiker Georg Stang, offiser og politiker, forsvarsminister Peter Severin Steenstrup, fabrikkeier Rasmus Olai Steinsvik, redaktør Ole Vig, folkeopplysningsmann Andreas Friedrich Wilhelm von Hanno, arkitekt Henrik Wergeland, forfatter Hans Jacob Aall, museumsdirektør Nordre del Harriet Backer, maler Eivind Josef Berggrav, biskop og forfatter Brynjulf Larsen Bergslien, billedhugger Knud Larsen Bergslien, maler Michael Birkeland, riksarkivar og politiker Alf Bjercke, fabrikkeier Peder Bjørnson, prest Kristine Elisabeth Heuch Bonnevie, zoolog Elseus Sophus Bugge, filolog Francis Bull, litteraturhistoriker Lorentz Henrik Segelcke Dietrichson, kunsthistoriker og forfatter Frederik Gottschalck Haxthausen Due, politiker Henrik Adam Due, fiolinist Mary Barratt Due, pianist Olaus Johannes Amundsen Fjørtoft, redaktør Georg Ludvig Andreas Frølich, forretningsmann og oppfinner George Francis Hagerup, politiker Karl Marius Anton Johan Hals, pianofabrikant Henrik Anton Schjøtt Heltberg, skolebestyrer Kitty Lange Kielland, maler Betzy Aleksandra Kjelsberg, fabrikkinspektør Thomas Konow, offiser Hans Hagerup Krag, veidirektør Magnus Brostrup Landstad, salmedikter og prest Borghild Bryhn Brunelli Langaard, operasanger Bjørg Lødøen, maler Nicolay Nicolaysen, arkeolog Ragna Vilhelmine Nielsen, pedagog og kvinnesakskvinne Erika Røring Møinichen Nissen, pianist Harald Nørregaard, høyesterettsadvokat og kunstelsker Hans Arnt Hartvig Paulsen («Køla-Pålsen»), grosserer og byoriginal Bernhard Cathrinus Pauss, teolog og skolemann Christopher Blom Paus (Christoffer Blom Paus på gravminnet), skipsreder fra Skien og Henrik Ibsens onkel Evald Pauss, medisinstudent og den andre nordmannen begravet på statens bekostning Henriette Pauss, lærer, redaktør, godseier, humanitær leder og tidlig kvinnesakspionér Hieronymus Arnoldus Reimers, skuespiller Johanne Regine Reimers, skuespiller Petra Sophie Alette Christine Reimers, skuespiller Amund Ringnes, bryggerieier Anna Georgine Rogstad, pedagog og politiker Evald Rygh, forretningsmann og politiker Christian Julius Schou, grosserer Halvor Arntzen Schou, fabrikkeier Olaf Fredrik Schou, kunstnermesen Anna Cathrine Sethne, pedagog Harald Oskar Sohlberg, maler Eyolf Soot, maler Emil Stang, politiker Frederik Stang, politiker Johan Cordt Harmens Storjohann, prest Carl Struve, skuespiller Johan Grundt Tanum, bokhandler og forlegger Sverre Udnæs, regissør Ingvald Martin Undset, arkeolog Elisabeth Welhaven, forfatter Wilhelm Andreas Wexels, teolog Se også Kategori:Personer begravet på Vår Frelsers gravlund Liste over gravlunder i Oslo Referanser Litteratur Knut Are Tvedt, red. (2010). «Vår Frelsers gravlund». Oslo byleksikon (Femte utg.). Oslo: Kunnskapsforlaget. ISBN 978-82-573-1760-7. Øyvind Haaland (1999). Her hviler-: kjente personer på kirkegårdene i Oslo sentrum. [Oslo]: Oslo kommune, Gravferdsetaten. Eksterne lenker (no) Offisielt nettsted (en) Vår Frelsers gravlund – kategori av bilder, video eller lyd på Commons (en) Vår Frelsers gravlund – galleri av bilder, video eller lyd på Commons (no) «Vår Frelsers gravlund». Kulturminnesøk. Riksantikvaren – Direktoratet for kulturminneforvaltning.